ประกาศคณะกรรมการกํากับหลักทรัพย์และตลาดหลักทรัพย์ที่ กธ. ๑๑/๒๕๖๖ เรื่อง การขอรับความเห็นชอบและการให้ความเห็นชอบสมาคมกํากับผู้ประกอบธุรกิจสัญญาซื้อขายล่วงหน้า--------------------------------------------- โดยที่เป็นการสมควรกําหนดหลักเกณฑ์การขอรับความเห็นชอบและการให้ความเห็นชอบสมาคมกํากับผู้ประกอบธุรกิจสัญญาซื้อขายล่วงหน้าอาศัยอํานาจตามความในมาตรา ๖ มาตรา ๙ และมาตรา ๙๐ แห่งพระราชบัญญัติสัญญาซื้อขายล่วงหน้า พ.ศ. ๒๕๔๖ คณะกรรมการ ก.ล.ต. ออกประกาศไว้ดังต่อไปนี้ข้อ ๑ ในประกาศนี้"สมาคมกํากับผู้ประกอบธุรกิจ" หมายความว่า สมาคมกํากับผู้ประกอบธุรกิจสัญญาซื้อขายล่วงหน้าข้อ ๒ สมาคมที่ประสงค์จะเป็นสมาคมกํากับผู้ประกอบธุรกิจต้องเป็นสมาคมที่เป็นนิติบุคคลที่จัดตั้งขึ้นตามกฎหมาย และมีวัตถุประสงค์ในการส่งเสริมและกํากับดูแลผู้ประกอบธุรกิจสัญญาซื้อขายล่วงหน้าอันมิใช่เป็นการหาผลกําไรหรือรายได้แบ่งปันกันข้อ ๓ สมาคมตามข้อ ๒ ที่ประสงค์จะเป็นสมาคมกํากับผู้ประกอบธุรกิจ ให้ยื่นคําขอรับความเห็นชอบต่อสํานักงาน ก.ล.ต. พร้อมทั้งหลักเกณฑ์ในการดําเนินงานและเอกสารหลักฐานประกอบอื่นตามที่สํานักงาน ก.ล.ต. กําหนดในเว็บไซต์ของสํานักงาน ก.ล.ต. และต้องชําระค่าธรรมเนียมการยื่นคําขอรับความเห็นชอบตามข้อ ๑๔ การยื่นคําขอและเอกสารหลักฐาน และการชําระค่าธรรมเนียมตามวรรคหนึ่ง โดยวิธีการทางอิเล็กทรอนิกส์ ให้เป็นไปตามที่สํานักงาน ก.ล.ต. กําหนดในเว็บไซต์ของสํานักงาน ก.ล.ต.ข้อ ๔ หลักเกณฑ์ในการดําเนินงานตามข้อ ๓ วรรคหนึ่ง อย่างน้อยต้องประกอบด้วยเรื่องดังต่อไปนี้ (๑) มีโครงสร้างการกํากับดูแลสมาคม และหลักเกณฑ์ในการเลือกกรรมการซึ่งประกอบด้วยผู้แทนจากสมาชิกทุกประเภทธุรกิจ และกรรมการอิสระ เพื่อให้สมาคมสามารถกํากับดูแลสมาชิกได้อย่างเป็นอิสระ โปร่งใส เป็นธรรม เข้าใจการดําเนินงานของสมาชิกทุกประเภท (๒) มีการให้สิทธิสมาชิกในการเสนอชื่อบุคคลที่จะดํารงตําแหน่งเป็นกรรมการและการออกเสียงเลือกกรรมการที่สะท้อนประเภทธุรกิจและจํานวนสมาชิกอย่างเป็นธรรม (๓) มีการกําหนดคุณสมบัติ ลักษณะต้องห้าม และบทบาทหน้าที่ของคณะกรรมการ รวมทั้งองค์ประกอบและวิธีการคัดเลือกกรรมการ ประธานกรรมการ วาระการดํารงตําแหน่ง การใช้สิทธิออกเสียง การเรียกและการประชุมคณะกรรมการ ตลอดจนการวินิจฉัยชี้ขาดของคณะกรรมการ การพิจารณาการมีส่วนได้เสีย การพ้นและการต่อวาระการดํารงตําแหน่ง(๔) มีหลักเกณฑ์ในการรับสมาชิกที่โปร่งใส เป็นธรรม และไม่มีลักษณะเป็นการกีดกันการแข่งขัน ทั้งนี้ ต้องคํานึงถึงความเหมาะสมและสถานภาพของผู้ซึ่งจะเป็นสมาชิก โดยอย่างน้อยต้องมีรายละเอียดเกี่ยวกับวิธีการรับสมาชิก ประเภทของสมาชิก สิทธิและหน้าที่ของสมาชิก การพ้นจากสมาชิกภาพ การรับสมาชิกซึ่งพ้นจากสมาชิกภาพเข้าเป็นสมาชิกใหม่ ค่าธรรมเนียมที่เกี่ยวข้อง ตลอดจนการประชุมใหญ่ (๕) มีหลักเกณฑ์ที่ใช้บังคับกับสมาชิก เพื่อให้บรรลุวัตถุประสงค์ในการคุ้มครองและรักษาประโยชน์ของผู้ลงทุนและความเป็นระเบียบเรียบร้อยของตลาดโดยรวม(๖) มีหลักเกณฑ์เกี่ยวกับจรรยาบรรณในการประกอบธุรกิจสัญญาซื้อขายล่วงหน้าของสมาชิก ซึ่งอย่างน้อยต้องประกอบด้วย (ก) การให้สมาชิกประกอบธุรกิจด้วยความซื่อสัตย์สุจริต และมีจริยธรรมในการดําเนินงานที่เกี่ยวข้องกับลูกค้าหรือประชาชน รวมทั้งผู้ประกอบธุรกิจสัญญาซื้อขายล่วงหน้าอื่น (ข) การให้สมาชิกปฏิบัติต่อลูกค้าอย่างเป็นธรรมและไม่เลือกปฏิบัติ ตลอดจนให้บริการโดยใช้ความรู้ความสามารถอย่างเต็มที่ด้วยความระมัดระวัง ด้วยข้อมูลที่เพียงพอและมีหลักฐานที่สามารถอ้างอิงได้ (ค) การให้สมาชิกเปิดเผยให้ลูกค้าทราบในกรณีที่สมาชิกมีส่วนได้เสีย ไม่ว่าโดยทางตรงหรือทางอ้อมเกี่ยวเนื่องกับเรื่องที่ให้บริการนั้น (ง) การห้ามมิให้สมาชิกเปิดเผยข้อมูลของลูกค้าที่ตนได้ล่วงรู้มาเนื่องจากการดําเนินธุรกิจ อันเป็นข้อมูลที่ตามปกติวิสัยจะพึงสงวนไว้ไม่เปิดเผย เว้นแต่เป็นการเปิดเผยตามหน้าที่ตามกฎหมาย หรือเป็นการเปิดเผยเพื่อประโยชน์ต่อระบบสถาบันการเงินหรือประชาชน (จ) การห้ามมิให้สมาชิกช่วยเหลือหรือสนับสนุนการกระทําอันเป็นความผิดตามกฎหมายว่าด้วยสัญญาซื้อขายล่วงหน้า การกระทําอันเป็นความผิดเกี่ยวกับทรัพย์โดยทุจริต หรือการกระทําอันเป็นภัยต่อเศรษฐกิจหรือความมั่นคงของประเทศ ตลอดจนปกปิดหรือมีส่วนในการยักย้ายหรือจําหน่ายทรัพย์สินที่ได้มาเนื่องจากการกระทําดังกล่าว(๗) มีมาตรการกํากับดูแลให้สมาชิกปฏิบัติตามกฎเกณฑ์ของสมาคมและจรรยาบรรณ ในการประกอบธุรกิจสัญญาซื้อขายล่วงหน้าที่โปร่งใสและเป็นธรรม โดยอย่างน้อยต้องมีหลักเกณฑ์เกี่ยวกับวินัยและระดับการลงโทษสมาชิก การเปิดเผยการลงโทษ บทบาทของคณะกรรมการในการลงโทษ ตลอดจนการพิจารณาและการดําเนินการทางวินัย(๘) มีระบบการจัดการที่มีประสิทธิภาพเกี่ยวกับข้อร้องเรียนจากลูกค้าของสมาชิก หรือระบบระงับข้อพิพาทระหว่างสมาชิกหรือระหว่างสมาชิกกับลูกค้าอันเนื่องมาจากการประกอบธุรกิจสัญญาซื้อขายล่วงหน้า โดยอย่างน้อยต้องมีการดําเนินการดังต่อไปนี้ (ก) จัดให้มีระเบียบปฏิบัติที่เปิดเผยและเป็นลายลักษณ์อักษรเกี่ยวกับการจัดการข้อร้องเรียนหรือข้อพิพาท โดยการกําหนดระเบียบปฏิบัติดังกล่าวต้องคํานึงถึงการคุ้มครองผู้ร้องเรียนด้วย (ข) จัดให้มีหน่วยงานหรือบุคลากรที่มีหน้าที่รับผิดชอบเกี่ยวกับข้อร้องเรียนหรือข้อพิพาท (ค) จัดให้มีการติดตามตรวจสอบและแจ้งผลการพิจารณาข้อร้องเรียนหรือข้อพิพาทให้ผู้ร้องเรียนหรือคู่พิพาททราบ (ง) จัดส่งรายงานสรุปข้อร้องเรียนหรือข้อพิพาทต่อสํานักงาน ก.ล.ต. ทุก ๖ เดือน โดยในรายงานดังกล่าวต้องมีรายละเอียดอย่างน้อยเกี่ยวกับสรุปสาระสําคัญ และผลการพิจารณาหรือการดําเนินการของสมาคม ข้อ ๕ ในกรณีที่หลักเกณฑ์ที่ใช้บังคับกับสมาชิกที่ยื่นประกอบคําขอรับความเห็นชอบอาจมีผลกระทบต่อการดําเนินงานหรือประโยชน์ได้เสียของสมาชิก ผู้ลงทุน หรือบุคคลซึ่งเกี่ยวข้องกับสมาคม สมาคมต้องจัดให้มีการรับฟังความคิดเห็นจากบุคคลดังกล่าว และจัดส่งรายงานการรับฟังความคิดเห็นนั้นให้สํานักงาน ก.ล.ต. เพื่อประกอบการพิจารณาให้ความเห็นชอบการรับฟังความคิดเห็นตามวรรคหนึ่ง มิให้ใช้บังคับกับหลักเกณฑ์ที่เกี่ยวกับการบริหารงานภายในองค์กรของสมาคม หรือหลักเกณฑ์อื่นใดตามที่สํานักงาน ก.ล.ต. กําหนดข้อ ๖ เมื่อสํานักงาน ก.ล.ต. ได้รับคําขอรับความเห็นชอบ พร้อมทั้งเอกสารหลักฐานถูกต้องครบถ้วนตามคู่มือสําหรับประชาชนแล้ว ให้สํานักงาน ก.ล.ต. ตรวจสอบรายละเอียด ในคําขอและเอกสารหลักฐานนั้น หากเห็นว่าถูกต้องครบถ้วน ให้เสนอต่อคณะกรรมการ ก.ล.ต. เพื่อพิจารณาให้ความเห็นชอบภายใน ๙๐ วันนับแต่วันที่ได้รับคําขอและเอกสารหลักฐานดังกล่าวครบถ้วน แต่หากเห็นว่ายังไม่ถูกต้องหรือไม่ครบถ้วน ให้แจ้งผู้ยื่นคําขอรับความเห็นชอบดําเนินการแก้ไขความบกพร่องดังกล่าวให้แล้วเสร็จภายในระยะเวลาที่กําหนด หากพ้นกําหนดเวลาดังกล่าวแล้ว ผู้ยื่นคําขอรับความเห็นชอบไม่แก้ไขให้ถูกต้องหรือครบถ้วนให้ถือว่าผู้ยื่นคําขอรับความเห็นชอบไม่ประสงค์จะดําเนินการต่อไป และให้จําหน่ายเรื่องออกจากสารบบ ให้คณะกรรมการ ก.ล.ต. พิจารณาคําขอรับความเห็นชอบให้แล้วเสร็จภายใน ๓๐ วันนับแต่วันที่ได้รับเรื่องจากสํานักงาน ก.ล.ต. ตามวรรคหนึ่งข้อ ๗ ในกรณีที่คณะกรรมการ ก.ล.ต. เห็นชอบให้ผู้ยื่นคําขอเป็นสมาคมกํากับผู้ประกอบธุรกิจ และผู้นั้นได้ชําระค่าธรรมเนียมการดําเนินกิจการเป็นสมาคมกํากับผู้ประกอบธุรกิจตามข้อ ๑๔ ครบถ้วนแล้ว ให้ดําเนินกิจการเป็นสมาคมกํากับผู้ประกอบธุรกิจได้ข้อ ๘ สมาคมกํากับผู้ประกอบธุรกิจต้องปฏิบัติหน้าที่และดําเนินงานให้เป็นไปตามหลักการกํากับดูแลกิจการที่ดีและหลักเกณฑ์ที่ได้รับความเห็นชอบเยี่ยงผู้ประกอบวิชาชีพ ด้วยความรับผิดชอบ ระมัดระวัง ซื่อสัตย์สุจริต โปร่งใส เป็นธรรม ตลอดจนจัดให้มีระบบรองรับการดําเนินงานที่เพียงพอ มีประสิทธิภาพ และเป็นไปตามข้อ ๔ ตลอดระยะเวลาที่ได้รับความเห็นชอบข้อ ๙ ในกรณีที่สมาคมกํากับผู้ประกอบธุรกิจออกหรือแก้ไขเพิ่มเติมหลักเกณฑ์ที่ใช้บังคับกับสมาชิก ต้องได้รับความเห็นชอบจากสํานักงาน ก.ล.ต. เว้นแต่ในกรณีที่มีความจําเป็น สมาคมกํากับผู้ประกอบธุรกิจอาจออกหลักเกณฑ์เพื่อใช้บังคับเป็นการชั่วคราวได้ตามหลักเกณฑ์ที่สํานักงาน ก.ล.ต. กําหนดในกรณีที่หลักเกณฑ์ที่ใช้บังคับกับสมาชิกตามวรรคหนึ่งอาจมีผลกระทบต่อการดําเนินงานหรือประโยชน์ได้เสียของสมาชิก ผู้ลงทุน หรือบุคคลซึ่งเกี่ยวข้องกับสมาคมกํากับผู้ประกอบธุรกิจ สมาคมกํากับผู้ประกอบธุรกิจต้องจัดให้มีการรับฟังความคิดเห็นจากบุคคลดังกล่าว และจัดส่งรายงานการรับฟังความคิดเห็นนั้นให้สํานักงาน ก.ล.ต. เพื่อประกอบการพิจารณาให้ความเห็นชอบความในวรรคหนึ่งและวรรคสองมิให้ใช้บังคับกับการออกหรือแก้ไขเพิ่มเติมหลักเกณฑ์เกี่ยวกับการบริหารงานภายในองค์กรของสมาคม หรือหลักเกณฑ์อื่นใดตามที่สํานักงาน ก.ล.ต. กําหนดข้อ ๑๐ ในกรณีที่ข้อเท็จจริงและพฤติการณ์เปลี่ยนแปลงไป และสํานักงาน ก.ล.ต. แจ้งให้สมาคมกํากับผู้ประกอบธุรกิจกําหนดหลักเกณฑ์เพิ่มเติม หรือยกเลิกหรือแก้ไขเปลี่ยนแปลงหลักเกณฑ์ที่มีอยู่แล้ว หรือแจ้งให้สมาคมกํากับผู้ประกอบธุรกิจดําเนินการใด ๆ สมาคมกํากับผู้ประกอบธุรกิจต้องดําเนินการตามที่ได้รับแจ้งจากสํานักงาน ก.ล.ต.ข้อ ๑๑ ให้สมาคมกํากับผู้ประกอบธุรกิจรายงานการดําเนินงานต่อสํานักงาน ก.ล.ต. ตามที่สํานักงาน ก.ล.ต. กําหนดหรือร้องขอ และยินยอมให้สํานักงาน ก.ล.ต. เข้าตรวจสอบ การดําเนินงานให้เป็นไปตามที่กฎหมายและประกาศกําหนดข้อ ๑๒ ในกรณีที่สมาคมกํากับผู้ประกอบธุรกิจใด(๑) สิ้นสภาพจากการเป็นนิติบุคคล หรือไม่สามารถดํารงหลักเกณฑ์ในการดําเนินงานตามข้อ ๔ (๒) มีการดําเนินงานในลักษณะอันอาจเป็นเหตุให้เกิดความเสียหายอย่างร้ายแรงแก่ประโยชน์ของประชาชน หรือกระทบความน่าเชื่อถือของการซื้อขายสัญญาซื้อขายล่วงหน้าโดยรวม(๓) ฝ่าฝืนหรือไม่ปฏิบัติตามข้อ ๘ ข้อ ๙ ข้อ ๑๐ หรือข้อ ๑๑ (๔) ออกหลักเกณฑ์ที่ใช้บังคับกับสมาชิกเป็นการชั่วคราวโดยไม่สุจริต หรือไม่มีเหตุอันสมควรให้สํานักงาน ก.ล.ต. สั่งให้บุคคลดังกล่าวดําเนินการแก้ไขให้ถูกต้องภายในระยะเวลาที่สํานักงาน ก.ล.ต. กําหนด เว้นแต่กรณีการสิ้นสภาพจากการเป็นนิติบุคคลตามวรรคหนึ่ง (๑)ข้อ ๑๓ สมาคมกํากับผู้ประกอบธุรกิจใดไม่ปฏิบัติหรือไม่สามารถปฏิบัติตามคําสั่งของสํานักงาน ก.ล.ต. ตามข้อ ๑๒ ในลักษณะร้ายแรงอันอาจกระทบต่อการรักษาความน่าเชื่อถือของผู้ประกอบธุรกิจสัญญาซื้อขายล่วงหน้าหรือตลาดสัญญาซื้อขายล่วงหน้าโดยรวม คณะกรรมการ ก.ล.ต. โดยข้อเสนอแนะของสํานักงาน ก.ล.ต. อาจสั่งพักหรือเพิกถอนการให้ความเห็นชอบเป็นสมาคมกํากับผู้ประกอบธุรกิจได้ข้อ ๑๔ ค่าธรรมเนียมในการขอรับความเห็นชอบและการดําเนินกิจการเป็นสมาคมกํากับผู้ประกอบธุรกิจ ให้เป็นไปตามอัตราดังนี้ (๑) คําขอรับความเห็นชอบเป็นสมาคมกํากับผู้ประกอบธุรกิจ คําขอละ ๕๐๐ บาท (๒) การดําเนินกิจการเป็นสมาคมกํากับผู้ประกอบธุรกิจ ปีละ ๕๐,๐๐๐ บาท ค่าธรรมเนียมตาม (๑) ให้ชําระในวันที่ยื่นคําขอรับความเห็นชอบ ค่าธรรมเนียมตาม (๒) ให้ชําระล่วงหน้าเป็นรายปีตามปีปฏิทิน โดยต้องชําระก่อน วันเริ่มปีปฏิทินนั้น เว้นแต่ในปีแรก ให้ชําระเมื่อได้รับความเห็นชอบและให้คิดค่าธรรมเนียมเฉลี่ยตามระยะเวลาที่เหลืออยู่ในปีปฏิทินที่ได้รับความเห็นชอบข้อ ๑๕ สมาคมกํากับผู้ประกอบธุรกิจใดไม่ชําระค่าธรรมเนียมให้ถูกต้องครบถ้วนภายในระยะเวลาที่กําหนดตามข้อ ๑๔ วรรคสาม ต้องชําระค่าธรรมเนียมเพิ่มในอัตราร้อยละ ๒๐ ของค่าธรรมเนียมที่ชําระไม่ถูกต้องหรือไม่ครบถ้วนข้อ ๑๖ ประกาศนี้ให้ใช้บังคับตั้งแต่วันที่ ๑๖ พฤศจิกายน พ.ศ. ๒๕๖๖ เป็นต้นไปผู้มีอํานาจลงนาม ๑ ประกาศ ณ วันที่ ๓๑ ตุลาคม พ.ศ. ๒๕๖๖ (นายพิชิต อัคราทิตย์) ประธานกรรมการ คณะกรรมการกํากับหลักทรัพย์และตลาดหลักทรัพย์